CELEX: 32019D1932
Language: sk
Date: 2019-11-18 00:00:00
Title: Rozhodnutie Rady (EÚ) 2019/1932 z 18. novembra 2019 o pozícii, ktorá sa má v mene Európskej únie zaujať vo Výbore veľvyslancov AKT – EÚ, pokiaľ ide o prijatie rozhodnutia o prijatí prechodných opatrení podľa článku 95 ods. 4 dohody o partnerstve AKT – EÚ

21.11.2019   
               
               
                  SK
               
               
                  Úradný vestník Európskej únie
               
               
                  L 300/1
               
            
         ROZHODNUTIE RADY (EÚ) 2019/1932
         z 18. novembra 2019
         o pozícii, ktorá sa má v mene Európskej únie zaujať vo Výbore veľvyslancov AKT – EÚ, pokiaľ ide o prijatie rozhodnutia o prijatí prechodných opatrení podľa článku 95 ods. 4 dohody o partnerstve AKT – EÚ
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej podpísaná 23. júna 2000 v Cotonou (1) (ďalej len „dohoda o partnerstve AKT – EÚ“) nadobudla platnosť 1. apríla 2003 a má sa uplatňovať do 29. februára 2020.
                  
               
                     (2)
                  
                  
                     V súlade s článkom 95 ods. 4 prvým pododsekom dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ (ďalej len „nová dohoda“). Keďže nová dohoda nebude pripravená na uplatňovanie k dátumu uplynutia platnosti súčasného právneho rámca, je potrebné prijať prechodné opatrenia s cieľom predĺžiť uplatňovanie ustanovení dohody o partnerstve AKT – EÚ.
                  
               
                     (3)
                  
                  
                     V článku 95 ods. 4 druhom pododseku dohody o partnerstve AKT – EÚ sa stanovuje, že Rada ministrov AKT – EÚ prijme akékoľvek prechodné opatrenia, ktoré môžu byť potrebné až do nadobudnutia platnosti novej dohody.
                  
               
                     (4)
                  
                  
                     Podľa článku 15 ods. 4 dohody o partnerstve AKT – EÚ delegovala Rada ministrov AKT – EÚ 23. mája 2019 právomoc prijímať prechodné opatrenia na Výbor veľvyslancov AKT – EÚ (2). Výbor veľvyslancov AKT – EÚ má rozhodnúť o prijatí prechodných opatrení podľa článku 95 ods. 4 dohody o partnerstve AKT – EÚ.
                  
               
                     (5)
                  
                  
                     Je vhodné stanoviť pozíciu, ktorá sa má v mene Únie zaujať vo Výbore veľvyslancov AKT – EÚ, keďže rozhodnutie, ktoré sa má prijať, bude pre Úniu záväzné.
                  
               
                     (6)
                  
                  
                     Ustanovenia dohody o partnerstve AKT – EÚ sa budú uplatňovať s cieľom zachovať kontinuitu vo vzťahoch medzi Úniou a jej členskými štátmi na jednej strane a štátmi AKT na strane druhej. Cieľom týchto prechodných opatrení preto nie je zmena dohody o partnerstve AKT - EÚ ako sa stanovuje v jej článku 95 ods. 3.
                  
               
                     (7)
                  
                  
                     Pozícia Únie vo Výbore veľvyslancov AKT - EÚ, pokiaľ ide o prijatie prechodných opatrení podľa článku 95 ods. 4 dohody o partnerstve AKT - EÚ, by preto mala byť založená na pripojenom návrhu rozhodnutia,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať vo Výbore veľvyslancov AKT – EÚ podľa článku 95 ods. 4 dohody o partnerstve AKT – EÚ, je v prospech predĺženia uplatňovania ustanovení dohody o partnerstve AKT – EÚ do 31. decembra 2020 alebo do nadobudnutia platnosti novej dohody, alebo začatia predbežného vykonávania novej dohody medzi Úniou a štátmi AKT, podľa toho, čo nastane skôr, a je založená na návrhu rozhodnutia Výboru veľvyslancov AKT-EÚ pripojenom k tomuto rozhodnutiu.
            Ustanovenia dohody o partnerstve AKT – EÚ sa budú uplatňovať v súlade s účelom a cieľom jej článku 95 ods. 4.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. novembra 2019
            
               
                  Za Radu
               
               
                  Predseda
               
               J. LEPPÄ
            
         
         
            (1)  Ú. v. ES L 317, 15.12.2000, s. 3. Dohoda o partnerstve AKT-EÚ bola zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).
         
            (2)  Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920] (Ú. v. EÚ L 146, 5.6.2019, s 114).
      
      
         
            NÁVRH
            ROZHODNUTIE č. .../2019 VÝBORU VEĽVYSLANCOV AKT – EÚ
            z ...
            o prijatí prechodných opatrení podľa článku 95 ods. 4 dohody o partnerstve AKT – EÚ
            VÝBOR VEĽVYSLANCOV AKT – EÚ,
            so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej podpísanú 23. júna 2000 v Cotonou (1), a najmä na jej článok 15 ods. 4 a článok 16 ods. 2 v spojení s jej článkom 95 ods. 4,
            keďže:
            
                        (1)
                     
                     
                        Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej podpísaná 23. júna 2000 v Cotonou (ďalej len „dohoda o partnerstve AKT – EÚ“) nadobudla platnosť 1. apríla 2003 a má sa uplatňovať do 29. februára 2020.
                     
                  
                        (2)
                     
                     
                        V súlade s článkom 95 ods. 4 prvým pododsekom dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ (ďalej len „nová dohoda“). Keďže nová dohoda nebude pripravená na uplatňovanie k dátumu uplynutia platnosti súčasného právneho rámca, je potrebné prijať prechodné opatrenia na predĺženie uplatňovania ustanovení dohody o partnerstve AKT - EÚ.
                     
                  
                        (3)
                     
                     
                        V článku 95 ods. 4 druhom pododseku dohody o partnerstve AKT – EÚ sa stanovuje, že Rada ministrov AKT – EÚ prijme akékoľvek prechodné opatrenia, ktoré môžu byť potrebné až do nadobudnutia platnosti novej dohody.
                     
                  
                        (4)
                     
                     
                        Podľa článku 15 ods. 4 dohody o partnerstve AKT – EÚ delegovala Rada ministrov AKT – EÚ 23. mája 2019 právomoc prijímať prechodné opatrenia na Výbor veľvyslancov AKT – EÚ (2).
                     
                  
                        (5)
                     
                     
                        Je preto vhodné, aby Výbor veľvyslancov AKT – EÚ prijal podľa článku 95 ods. 4 dohody o partnerstve AKT – EÚ rozhodnutie predĺžiť uplatňovanie ustanovení dohody o partnerstve AKT – EÚ do 31. decembra 2020 alebo do nadobudnutia platnosti novej dohody, alebo začatia predbežného vykonávania novej dohody medzi Úniou a štátmi AKT, podľa toho, čo nastane skôr.
                     
                  
                        (6)
                     
                     
                        Ustanovenia dohody o partnerstve AKT – EÚ sa budú uplatňovať s cieľom zachovať kontinuitu vo vzťahoch medzi Úniou a jej členskými štátmi na jednej strane a štátmi AKT na strane druhej. Cieľom týchto prechodných opatrení preto nie je zmena dohody o partnerstve AKT - EÚ ako sa stanovuje v jej článku 95 ods. 3,
                     
                  PRIJAL TOTO ROZHODNUTIE:
            
               Článok 1
               Uplatňovanie ustanovení dohody o partnerstve AKT – EÚ sa predlžuje do 31. decembra 2020 alebo do nadobudnutia platnosti novej dohody, alebo začatia predbežného vykonávania novej dohody medzi Úniou a štátmi AKT, podľa toho, čo nastane skôr.
            
            
               Článok 2
               Toto rozhodnutie nadobúda účinnosť 1. marca 2020.
            
            
               V ...
               
                  
                     Za Výbor veľvyslancov AKT – EÚ
                  
                  
                     predseda
                  
               
            
            
               (1)  Ú. v. ES L 317, 15.12.2000, s. 3. Dohoda o partnerstve AKT-EÚ zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).
            
               (2)  Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920] (Ú. v. EÚ L 146, 5.6.2019, s 114).